પટેલ સમાજના ગઢમાં જીતવા માટે આ વખતે ભાજપે ખૂબ મહેનત કરવી પડી છે. વિજાપુર બેઠક પર ભાજપના રમણભાઇ પટેલ અને કોંગ્રેસના નાથાભાઇ પટેલ વચ્ચે મતનું અંતર 1164 મત હતું. કોંગ્રેસની થોડી વધારે મહેનત તેમને વિજયી બનાવી શકી હોત. આ બેઠક પર ભાજપના રમણભાઇને 72,326 અને કોંગ્રેસના નાથાભાઇને 71,162 મત મળ્યા હતા. હિંમતનગરમાં પણ જીતવું ભાજપ માટે એટલું સરળ નહોતું. અહીં ભાજપના રાજેન્દ્રસિંહ ચાવડાએ કોંગ્રેસના કમલેશકુમાર પટેલને માત્ર 1712ના અંતરથી માત આપી છે.